Allt vanmetið eða ofmetið

Ísland er að verða land öfga, allt er annað hvort vanmetið eða ofmetið:

Hér er smá listi yfir vanmetið ástand:

Skuldir einstaklinga

Skuldir atvinnuveganna

Ríkishallinn

Erlendar skuldir

Icesave

Fátækt

Spilling

Atvinnuleysi

Staða atvinnuveganna

Fúsk hér og þar og alls staðar

Hið ofmetna er hins vegar:

Hæfni stjórnmálamanna til að ráða við ástandið

Lýðræðisleg vinnubrögð á öllum stigum þjóðfélagsins

Reynsla og þekking skilanefnda og annarra ráða og stjórna ríkisins

Krónan sem framtíðargjaldmiðill

Staða Íslands utan ESB

Eftirliststofnanir ríkisins

Fjórflokkakerfið

Hraði og öryggi í ákvarðanatöku

O.s.frv.

Við verðum að fara að ná áttum í þessu landi og hreinsa út öfganna.

Fyrri ummæli:
Já, þessi upptalning sýnir kannski vel að hin rétta leið er vandfundin og að í kreppu er enginn kostur augljós eða beinlínis góður.

Ef IceSave skuldir vanmetnar og vera utan ESB ofmetin, þá er spurning hvort ekki sé slæmt að ganga inn í bandalagið ef aðgöngumiðinn er allur IceSave pakkinn eins og hann leggur sig. Mér sýnist Samfylkingin tilbúin að greiða það gjald. Það leggur þungan skuldaklafa á næstu þrjár kynslóðir að minnsta kosti.

Ef hinn kosturinn er krónan og AGS, þá kennir sagan okkur að kreppur taka enda og AGS fer. En við förum ekki svo létt úr Evrópusambandinu aftur. Tölur Eurostat fyrir síðasta áratug segja okkur líka að innan þess getum við reiknað með viðvarandi atvinnuleysi, umfram það sem við eigum að venjast. Og með IceSave á bakinu er erfitt að komast hjá niðurskurði með því atvinnuleysi og fátækt sem af honum leiðir.

Kannski er bara þjóðráð að reyna bara að standa í lappirnar, bæta lagarammann, efla eftirlitsstofnanir og treysta sjálfum okkur til að læra af reynslunni. Spilling er eitthvað sem örugglega minnkar ekki við að ganga í Evrópusambandið, ekki hjá okkur frekar en t.d. Ítölum.

Andri, er kominn heimsendir?

Hjartveikir ættu ekki að lesa þetta, en sennilega hefur þú rétt fyrir þér, fyrir utan ESB tálsýnina. Hana kaupi ég ekki og tek undir með Haraldi Hanssyni. Spillingin í sumum endum þjóðfélagsins gæti hugsanleg orðið minni, en skriffinnskan mun ríða okkur að fullu.

Frekar smá spillingu, takk, en deyðandi skammt af skriffinnsku. En kannski er þetta hægt? Sjálfstæðisflokkurinn stefnir að 20.000 nýjum störfum. Einhverjir þurfa að standa við ljósritunarvélarnar - og gera við þær, þegar við eru kominn inn í "sæluríki" ESB.

Ummæli:
Það er auðvitað krísuástand í þjóðfélaginu en það mátti alveg búast við því eftir eftir andvaraleysi stjórnvalda síðustu ára. Það eina sem við getum gert er að ganga til kosninga, sjá hvað kemur út úr þeim og halda síðan áfram með það sem við höfum. Ég vona að sótt verði um ESB aðild sem fyrst því það mun auka lífsgæði almennings og gera okkur kleift að búa hérna áfram. Ef vextir lækka ekki, matvælaverð lækkar ekki og verðtrygging verður ekki afnumin munu fjölmargir Íslendingar hreinlega flytja úr landi. Með áframhaldandi stefnu verða fátækt og einangrun frá öðrum þjóðum okkar hlutskipti. Kannski er það einmitt það sem Íslendingar vilja?

Verkefni: Kaldhæðnigreining - Kaldhæðni eða ekki
Merking: Kaldhæðin;Óljós